ai4bharat/Pralekha huggingface dataset:
ஜவுளித்துறை அமைச்சகம்
பிரதமரின் ஒருங்கிணைந்த மெகா ஜவுளிகள் மண்டலம் மற்றும் ஆடை  பூங்காக்கள் திட்டம் குறித்த தேசிய மாநாட்டை ஜவுளி அமைச்சகம் நடத்தியது
பிரதமரின் ஒருங்கிணைந்த மெகா ஜவுளிகள் மற்றும் ஆடைகள்  பூங்காக்கள் திட்டம் குறித்த தேசிய மாநாட்டை ஜவுளி அமைச்சகம் 2022 மே 4 அன்று நடத்தியது. இந்த மாநாட்டை ஜவுளி அமைச்சகத்தின் செயலாளர் திரு யு பி சிங் தொடங்கிவைத்தார். இதைத் தொடர்ந்து ஜவுளி அமைச்சகத்தின் வர்த்தக ஆலோசகர் திருமதி சுப்ரா, பிஎம்-மித்ரா பூங்காக்கள் திட்டம் குறித்து விரிவாக எடுத்துரைத்தார்.
இந்த மாநாட்டில் தமிழ்நாடு, ஆந்திரப்பிரதேசம், கர்நாடகா, மகாராஷ்ட்ரா, குஜராத் உள்ளிட்ட 13 மாநிலங்களைச் சேர்ந்த அதிகாரிகள் பிஎம்-மித்ரா திட்டம் குறித்து விவரித்தனர். 18 ஆலோசனைகளை அவர்கள் முன்மொழிந்தனர்.
ஆடை தயாரிப்புக்கு தேவையான நூற்றல், நெய்தல், பதப்படுத்துதல் / சாயமேற்றுதல், அச்சிடுதல் என ஒருங்கிணைந்த ஜவுளி மதிப்புத் தொடரை உருவாக்கும் வாய்ப்பை பிஎம் மித்ரா திட்டம் ஒரே இடத்தில் வழங்குவதால் தொழில்துறையின் போக்குவரத்துச் செலவு குறையும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1823246
-----
(Visitor Counter : 134
மின்னணு மற்றும் தகவல் தொழில்நுட்பம்
நீடித்த வளர்ச்சிக்கு அனைவரையும் உள்ளடக்கிய பாதுகாப்பும் உறுதிப்பாடும் கொண்ட இணையவெளி. ஐசிசிஎஸ் 2017 தொடக்க அமர்வில் மின்னணு மற்றும் தகவல் தொழில் நுட்பத்துறை அமைச்சர் மாண்புமிகு. ரவிசங்கர் பிரசாத் உரையாற்றினார்
வளர்ச்சிக்கான இணையவெளி மாநாட்டின் “அனைவரையும் உள்ளடக்கிய நீடித்த வளர்ச்சிக்கு வழி வகுக்கும் முதன்மைத் தொழில் நுட்பத்திற்கு அரசுகள் – ஒழுங்காற்றுனரிலிருந்து சாத்தியமாக்குவோர் வரை மாற்றத்திற்கான பங்கு“ என்ற தொடக்க அமர்வில் திரு ரவி சங்கர் பிரசாத் உரையாற்றினார். விம்பிள்டனின் தாரிக் அன்வர் பிரபு, ஜி.சி.எஸ்.சி தலைவர் திருமதி மரினா கல்ஜீராண்ட ஐ.சி.ஏ.என்.என் ஆலோசகர் திரு. தாரிக்கமல் ஆகியோரும் இதில் கலந்து கொண்டனர்.
திரு. ரவிசங்கர் பிரசாத் பேசுகையில், “இணையவெளி என்பதன் உண்மையான ஆற்றல், டிஜிட்டல் உள்ளடக்கம் கொண்ட பொருளாதார, சமூகப் பயன்பாடுகளில் இருக்கிறது. சாமானிய குடிமகன் மற்றும் ஏழைகளுக்கு அதிகாரம் அளித்தலில் இருக்கிறது. சந்தைகளுக்குத் தாராளமான தொடர்பையும் முக்கியமான பொது நல நோக்கங்களின் நிலை நாட்டலையும் உறுதி செய்ய இது ஒன்றே வழியாகும்“ என்றார்.
“வணிக மாதிரிகள் வெறுமனே திருத்தப்பட்டதாக இருக்கக்கூடாது முற்றிலும் மாறுபட்டதாக இருக்க வேண்டும். அதுவும் அனைத்துத் துறைகளிலும். தனிநபர்களுக்கிடையிலும் தொழில்முறை நிபுணர்களுக்கிடையிலும் தகவல் தொடர்பு என்பது நேரம், இடம் ஆகியவற்றின் எல்லைகளைக் கடந்ததாக இருக்க வேண்டும். அரசுகள் மற்றும் அதன் முகமைகளின் இயல்பும் கட்டமைப்பும் எதிர் வினையிலிருந்து மாறி உயிர்ப்பானதாக இருக்க வேண்டும். தற்காலத்தில் தொழில்நுட்பம் என்பது நாம் யார், நம்முடன் பணியாற்றுவோருக்கும் மற்ற சகாக்களுக்கும் நாம் எவ்வாறு எடுத்துச் சொல்கிறோம் நாம் எப்படிப் பணியாற்ற வேண்டும் என்பதற்கும் வேறுபட்ட விளக்கத்தை அளிக்கிறது“ என்று அவர் மேலும் கூறினார்.
”இந்தியாவில் நாம், நீடித்த வளர்ச்சிக்காக அனைவரையும் உள்ளடக்கிய, பாதுகாப்பும் உறுதிப்பாடும் கொண்ட இணையவெளியை உருவாக்க முயற்சி செய்து கொண்டிருக்கிறோம். டிஜிட்டல் தொழில் நுட்பங்களின் மாறுபட்ட ஆற்றல் வளரும் நாடுகளுக்குத் தவளைப் பாய்ச்சல் வளர்ச்சியை அளிக்கவும் கூடுதலான தீவிரத் தன்மையோடும் பங்கேற்போடும் உள்ள ஜனநாயகங்களை உருவாக்கவும் உதவும் என்பதை நாம் ஏற்கிறோம். நமது நீண்டகால உத்தி என்பது சமூகத்தில் நலிந்தோரும் ஏழைகளும், கிராமப்புறத் தினரும், புறக்கணிக்கப்பட்ட பிரிவினரும் பயன்பெறும் நோக்கம் கொண்டதாகும். வெறும் டிஜிட்டல் மயத்திற்கும் அப்பாற்பட்டு டிஜிட்டல் தொழில் நுட்பங்கள் மக்களுக்கு அதிகாரமளித்தல் என்பதற்கான வழியாகக் கருதி முக்கியத்துவம் தரப்படுகின்றன.
“கடந்த மூன்று ஆண்டுகளில், பிரதமர் திரு. நரேந்திர மோடி தலைமையின் கீழ் டிஜிட்டல் இந்தியா திட்டம் என்ற சிறப்புறு முன் முயற்சியின் மூலம் டிஜிட்டல் சேவைகள் வழங்குவதில் நாம் மாபெரும் முன்னேற்றங்களைப் பெற்றுள்ளோம். டிஜிட்டல் இந்தியா திட்டம்
- ஒவ்வொரு குடிமகனுக்கும் பயன்படும் வகையில் டிஜிட்டல் கட்டமைப்பு
- கேட்கும் நேரத்தில் சேவைகளும் நிர்வாகமும்
- இந்தியாவை டிஜிட்டல் அதிகாரம் பெற்றச் சமூகமாகவும் அறிவு சார்பொருளாதார நாடாகவும் மாற்றுவதற்கு குடிமக்களுக்கு டிஜிட்டல் அதிகாரமளித்தல் எனும் திட்டம்.
ஆகிய மூன்று தூண்களை அடிப்படையாகக் கொண்டது.” என்று அமைச்சர் கூறினார்.
ரெயில்வே அமைச்சகம்
இந்திய ரயில்வேயின் செப்டம்பர் 2021 சரக்குப் போக்குவரத்தும் அதன் மூலம் கிடைத்த வருவாயும் தொடர்ந்து ஏறுமுகமாக உள்ளன
செப்டம்பர், 2021 இல், இந்திய ரயில்வே 106 மில்லியன் டன் சரக்குப் போக்குவரத்தைக் கையாண்டது. இது சென்ற ஆண்டின் இதே காலத்துடன்  ஒப்பிடுகையில் 3.62 % அதிகமாகும்.
இந்த காலகட்டத்தில், இந்திய ரயில்வே, சரக்கு போக்குவரத்து கையாண்டதன் மூலம் 10815.73 கோடி ரூபாய் வருவாய் ஈட்டியது. இது கடந்த ஆண்டின் இதே காலத்திற்கான வருவாயுடன் ஒப்பிடும்போது  9.19% அதிகமாகும்.
செப்டம்பர், 2021 இல், இந்திய ரயில்வே சரக்குப் போக்குவரத்து 106 மில்லியன் டன்களாக இருந்தது. இதில் 47.74 மில்லியன் டன் நிலக்கரி, 11.24 மில்லியன் டன் இரும்புத் தாது, 6.46 மில்லியன் டன் உணவு தானியங்கள், 4.19 மில்லியன் டன் உரங்கள், 3.60 மில்லியன் டன் கனிம எண்ணெய் மற்றும் 6.15 மில்லியன் டன் சிமென்ட் .
-----
(Visitor Counter : 97
குறு சிறு மற்றும் நடுத்தர தொழில் துறை அமைச்சகம்
காட்டு யானைகள் - மனிதர்கள் இடையேயான மோதல் சம்பவங்களை தடுக்க , தேனிக்களை பயன்படுத்தும் திட்டத்தை தொடங்கியது காதி மற்றும் கிராம தொழில்கள் ஆணையம்
காட்டு யானைகள் - மனிதர்கள் இடையே நிகழும் மோதல் சம்பவங்களை தடுக்க , தேனிக்களை பயன்படுத்தும் திட்டத்தை, கர்நாடக வனப் பகுதியில் காதி மற்றும் கிராம தொழில்கள் ஆணையம் இன்று தொடங்கியது.
மிகப் பெரிய யானைகள் கூட்டத்தை, சிறு தேனிக்கள் கூட்டம் விரட்டியடித்து விடும். இதை மிகைப்படுத்துதல் என ஒருவர் கூறலாம். ஆனால், கர்நாடக வனப் பகுதியில், இது உண்மையாக்கப்பட்டுள்ளது.
யானைகள் - மனிதர்கள் இடையேயான மோதல் சம்பவத்தை குறைக்க, தேனீ கூண்டுகளை, வேலியாக பயன்படுத்தும் புதுமையான திட்டத்தை காதி மற்றும் கிராம தொழில்கள் ஆணையம் இன்று தொடங்கியது.
இந்தத் திட்டத்தின் நோக்கம் தேனீக்களை பயன்படுத்தி, யானைகள் மனிதர்கள் இடையேயான தாக்குதல் சம்பவத்தை முறியடிப்பது மற்றும் இதன் மூலம் மனிதர்கள் மற்றும் யானைகளின் உயிர்களை காப்பதுதான்.
இந்த முன்மாதிரி திட்டம், கர்நாடகாவின் குடகு மாவட்டத்தின் செலூர் கிராமத்தில் நான்கு இடங்களில் காதி மற்றும் கிராம தொழில்கள் ஆணைய தலைவர் திரு வினய் குமார் சக்சேனாவால் இன்று தொடங்கப்பட்டது.
இந்த இடங்கள், யானைகள் மனிதர்களை தாக்கும் சம்பவம் நடக்கும் இடங்களான, நாகர்கோல் தேசிய பூங்கா மற்றும் புலிகள் சரணாலயம் பகுதியில் அமைந்துள்ளன. இத்திட்டத்தின் மொத்த செலவே ரூ.15 லட்சம்தான்.
யானை - மனிதர் இடையேயான தாக்குலை குறைக்கும்  என்ற இந்த புதிய திட்டம் காதி மற்றும் கிராம தொழில்கள் ஆணையத்தின் தேசிய தேன் திட்டத்தின் துணை திட்டமாகும்.
இத்திட்டத்தில், மனிதர்களை யானைகள் தாக்கும் சம்பவங்களை தடுக்க, தேனீ கூண்டுகள் வேலிகளாக பயன்படுத்தப்படுகின்றன.
யானைகள் குடியிருப்பு பகுதிகளில் நுழைவதை தடுக்க, இந்த 4 இடங்கள் ஒவ்வொன்றிலும், 15 முதல் 20 தேனீ கூண்டுகளை காதி மற்றும் கிராம தொழில்கள் ஆணையம் அமைத்துள்ளது.
இந்த கூண்டுகள் ஒரு கம்பி மூலம் ஒன்றாக இணைக்கப்பட்டுள்ளன. வனப்பகுதியை தாண்டி யானைகள் நுழைந்தால், இந்த கம்பி தேனீ கூண்டுகளை அசைத்து, தேனீக்களை வெளியேற வைக்கும். அந்த தேனீக்கள் யானைகள், மேலும் முன்னேறுவதை தடுத்து யானை கூட்டத்தை விரட்டிவிடும்.
இதற்காக இந்த தேனீ கூண்டுகள் தரையிலும், மரங்களிலும் தொங்க விடப்பட்டுள்ளன. இப்பகுதியில், இந்த செயல்பாடுகளை பதிவு செய்ய முக்கிய இடங்களில் இரவு நேரத்தில் படம் பிடிக்கும் சக்தி வாய்ந்த கேமிராக்களும் பொருத்தப்பட்டுள்ளன.
இது புதுமையான திட்டம், என காதி மற்றும் கிராம தொழில்கள் ஆணையத்தின் தலைவர் திரு சக்சேனா கூறியுள்ளார். தேனீ கூட்டம், யானைகளை எரிச்சலூட்டி மற்றும் அச்சுறுத்தி விரட்டிவிடும் என்பது அறிவியல் பூர்வமாகவும நிருபிக்கப்பட்டுள்ளது என அவர் தெரிவித்தார்.
தேனீக்கள் தங்களின் மென்மையான கண், துதிக்கை மற்றும் காது பகுதிகளில் கொட்டி விடும் என யானைகள் அஞ்சுகின்றன.
இதனால் தேனீக்கள் கூட்டம், யானைகளை வலுக்கட்டாயமாக திரும்பிச் செல்ல வைக்கும் என திரு சக்சேனா கூறுகிறார்
இந்தியாவில் யானைகள் தாக்குதலால் ஒவ்வொரு ஆண்டும் சுமார் 500 பேர் இறக்கின்றனர். இது புலிகள் தாக்குதலை விட 10 மடங்கு அதிகம்.
2015 முதல் 2020ம் ஆண்டு வரை, சுமார் 2500 பேர் யானைகள் தாக்குதல் மூலம் உயிரிழந்துள்ளனர். இவர்களில் 170 பேர் கர்நாடகாவில் மட்டும் இறந்துள்ளனர்.
மனிதர்கள் யானைகளை விரட்டியடிக்கும் சம்பவத்தில், கடந்த 5 ஆண்டுகளில் 500 யானைகளும் இறந்துள்ளன என்பது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1704902
மத்திய அமைச்சரவை
சாலைப் போக்குவரத்து மற்றும் நெடுஞ்சாலைத் துறையில் இருநாடுகளுக்கும் இடையிலான ஒத்துழைப்பிற்காக இந்தியாவிற்கும் ஐக்கிய அரபுக் குடியரசுகளுக்கும் இடையே புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி அவர்கள் தலைமையில் கூடிய மத்திய அமைச்சரவை சாலைப் போக்குவரத்து மற்றும் நெடுஞ்சாலைத் துறையில் இருநாடுகளுக்கும் இடையிலான ஒத்துழைப்பிற்காக இந்தியாவிற்கும் ஐக்கிய அரபுக் குடியரசுகளுக்கும் இடையே புரிந்துணர்வு ஒப்பந்தத்திற்கு தனது ஒப்புதலை வழங்கியது. இந்த ஒப்பந்தம் இந்தியாவின் சாலைப் போக்குவரத்து மற்றும் நெடுஞ்சாலை அமைச்சகம் மற்றும் ஐக்கிய அரபுக் குடியரசுகளின் நிலம் மற்றும் கடல் போக்குவரத்துக்கான மத்திய போக்குவரத்து ஆணையம் ஆகியவற்றால் கையெழுத்து இடப்படும்.
திட்டமிடப்பட்டுள்ள இந்தப் புரிந்துணர்வு ஒப்பந்தம் இந்தியாவிற்கும் ஐக்கிய அரபுக் குடியரசுகளுக்கும் இடையே ஒத்துழைப்பு, பரிமாற்றம், கூட்டுச் செயல்பாடு ஆகியவற்றை அதிகரிக்க உதவும் என்பதோடு, கட்டமைப்பு வளர்ச்சியில் முதலீடு அதிகரிக்கவும், வசதிகளின் செயல்திறமையை மேம்படுத்தவும் பங்களிப்பு செய்யும். மேலும் பாதுகாப்பான, சிக்கனமான, திறமையான, சுற்றுச்சூழலுக்கு உகந்த வகையிலான சாலைப் போக்குவரத்தை நாட்டில் வளர்த்தெடுக்க இது உதவும் என்பதோடு, இத்துறையில் ஒத்துழைப்பிற்கான நிறுவன ரீதியான ஏற்பாட்டை உருவாக்கவும் இரு நாடுகளுக்கும் உதவும். இந்தப் புரிந்துணர்வு ஒப்பந்தத்தின் சிறப்பு அம்சங்களாவன:
அ. சாலைகளின் மூலமான பயணிகள் மற்றும் சரக்குப் போக்குவரத்துக்கான போக்குவரத்து தொழில்நுட்பங்கள், போக்குவரத்துக் கொள்கைகள் ஆகியவற்றில் ஏற்பட்டுள்ள அறிவுத் தெளிவு மற்றும் ஒத்துழைப்பு ஆகியவற்றை பரிமாறிக் கொள்வது; பகிர்ந்து கொள்வது.
ஆ. சாலைக் கட்டமைப்பு, தொழில்நுட்பம், சாலைகள்/நெடுஞ்சாலைகள் ஆகியவற்றை உருவாக்குவது, நிர்வகிப்பது ஆகியவை குறித்த திட்டமிடல், நிர்வாகம் மற்றும் மேலாண்மை.
இ. சாலைப் பாதுகாப்பிற்கான திட்டங்கள், சாலைப் பாதுகாப்பிற்கான தலையீட்டு வழிமுறைகள் மற்றும் சாலை விபத்துகளின் விளைவாக ஏற்படும் உயிரிழப்புகள், காயங்கள் ஆகியவற்றைக் குறைக்கும் நோக்கத்துடன் விரிவாக்க நடவடிக்கைகளை மேற்கொள்வது ஆகியவற்றை வளர்த்தெடுப்பதற்கான சிறப்பான செயல்முறைகள், தகவல்கள் ஆகியவற்றைப் பரிமாறிக் கொள்வது.
ஈ. பயன்படுத்துவோருக்கு எளிதான வகையில், மின்னணு முறையிலான நுழைவுக் கட்டண வசூலிப்பு முறை உள்ளிட்டு நவீன முறைகள், தொழில்நுட்பங்கள், செயல்முறைகள் ஆகிய நுழைவுக் கட்டண விஷயங்களில் சிறந்த நடைமுறைகள், தெள்ளறிவு ஆகியவற்றைப் பகிர்ந்து கொள்வது.
உ. சாலை மற்றும் பாலங்கள் கட்டமைப்பு ஆகியவற்றில் கூட்டு ஆராய்ச்சி உள்ளிட்டு தொழில்நுட்பம், பொருட்களைப் பயன்படுத்துவது ஆகிய துறைகளில் தகவல்களைப் பரிமாறிக் கொள்வது.
ஊ. பொருளாதார வளர்ச்சிக்கான உந்துசக்தியாகவும், தொந்தரவுகளற்ற சரக்கு போக்குவரத்தை வழங்கும் வகையிலும் அதற்குத் தேவையான வசதிகளுக்கான பூங்காக்கள், சரக்குப் போக்குவரத்துக்கான வசதிகள், போக்குவரத்துக்கான கிடங்குகள், மதிப்புக் கூட்டுச் சேவைகள் போன்றவற்றை நிறுவ முதலீட்டைத் திரட்டுவதில் தகவல்களையும், ஒத்துழைப்பையும் பரிமாறிக் கொள்வது.
பிரதமர் அலுவலகம்
மறைந்த தேவ் ஆனந்தின் 100-வது பிறந்த தினத்தை முன்னிட்டு இந்திய சினிமாவுக்கு அவர் அளித்த பங்களிப்புகளை பிரதமர் நினைவு கூர்ந்துள்ளார்
மறைந்த தேவ் ஆனந்தின் 100-வது பிறந்த தினத்தை முன்னிட்டு, இந்திய சினிமாவுக்கு அவர் அளித்த பங்களிப்புகளை பிரதமர் திரு. நரேந்திர மோடி நினைவு கூர்ந்துள்ளார்.
இது குறித்து எக்ஸ் சமூக வலைதளத்தில் பிரதமர் வெளியிட்டுள்ள பதிவில் கூறியிருப்பதாவது:
"தேவ் ஆனந்த் ஜி எப்போதும் நினைவுகூரப்படும் சிறந்த ஆளுமையாகத் திகழ்கிறார். அவரது கதை சொல்லும் திறமையும், சினிமா மீதான ஆர்வமும் ஈடு இணையற்றவை. அவரது திரைப்படங்கள் பொழுதுபோக்குக்கானது மட்டுமல்லாமல், இந்தியாவின் மாறிவரும் சமூகம் மற்றும் அதன் எதிர்பார்ப்புகளை பிரதிபலித்தன. அவரது காலத்தால் அழியாத நடிப்பு தொடர்ந்து பல தலைமுறைகளிடம் தாக்கத்தை ஏற்படுத்தி வருகிறது. அவரது 100-வது பிறந்த நாளில் அவரை நினைவு கூர்கிறேன்.”
இவ்வாறு பிரதமர் தெரிவித்துள்ளார்.
விவசாயத்துறை அமைச்சகம்
தமிழகம் உள்ளிட்ட மாநிலங்களில் தொய்வின்றி நடந்து வரும் நெல் கொள்முதல்
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம் மற்றும் கேரளாவில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு நவம்பர் 18 வரை 288.24 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 244.37 லட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்தாண்டைவிட இந்தாண்டு நெல் கொள்முதல் 17.95 சதவீதம் அதிகம். இந்தாண்டில் இது வரையிலான மொத்த கொள்முதலில், பஞ்சாப் மாநிலத்தில் மட்டும் 199.97 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 24.95 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 54420.51 கோடி பெற்றுள்ளனர்.
மேலும், மாநிலங்களின் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா மற்றும் ராஜஸ்தான், மற்றும் ஆந்திரப் பிரதேசத்திலிருந்து 45.10 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1674050
சுகாதாரம் மற்றும் குடும்ப நலத்துறை அமைச்சகம்
இந்தியாவில், தொடர்ந்து இரண்டாவது நாளாக, நாளொன்றுக்குஐந்துலட்சத்துக்கும் மேற்பட்டவர்களுக்கு பரிசோதனை நடத்தப்பட்டது
கடந்த இரு தினங்களாக ஒவ்வொரு நாளும் ஐந்து லட்சத்துக்கும் மேற்பட்டவர்களுக்கு கோவிட் 19 நோய் உள்ளதா என்பதைக் கண்டறிவதற்கான பரிசோதனை மேற்கொள்ளப்பட்டுள்ளது. பரிசோதனை மேற்கொள்ளுதல்; நோய் இருப்பதாகக் கண்டறியப்பட்டவர்களுடன் தொடர்பில் இருந்தவர்களைக் கண்டறிதல்; சிகிச்சை அளித்தல் ஆகிய உத்திகளின் காரணமாக இது சாத்தியமாகியுள்ளது.கோவிட்-19 நோய் உள்ளவர்களை முன்னதாகவே கண்டறிந்து அவர்களை தனிமைப்படுத்துவதற்கு மத்திய அரசும், மாநில/ யூனியன் பிரதேச அரசுகளும் இணைந்து மிகத்தீவிரமாக பரிசோதனை செய்ததே இதற்கான முதலாவது முக்கிய நடவடிக்கையாகும்.26 ஜூலை 2020 அன்று நாட்டில் மொத்தம் 5 லட்சத்து 15 ஆயிரம் மாதிரிகள் பரிசோதனை செய்யப்பட்டன.27 ஜூலை 2020 அன்று மொத்தம் 5 லட்சத்து 28 ஆயிரம் மாதிரிகள் பரிசோதனை செய்யப்பட்டன.
பரிசோதனைக்கு படிப்படியாக கிடைத்த வரவேற்பு, பரிசோதனை முறையில் புதிய உத்திகள் மேற்கொள்ளப்பட வழிவகுத்தன. இதன் காரணமாக பரிசோதனைகளை விரிவுபடுத்த முடிந்தது. இது நாள் வரை 1.73 கோடிக்கும் அதிகமானவர்களுக்கு பரிசோதனை மேற்கொள்ளப்பட்டுள்ளது.10 லட்சம் பேரில் எத்தனை பேருக்கு பரிசோதனை மேற்கொள்ளப்பட்டது என்ற எண்ணிக்கை தற்போது 12562 ஆக அதிகரித்துள்ளது. நொய்டா, மும்பை, கொல்கத்தா ஆகிய இடங்களில் மிக உயரிய வகையிலான பரிசோதனை வசதிகளை, பிரதமர் மெய்நிகர் நிகழ்ச்சி மூலம் நேற்று துவக்கி வைத்ததையடுத்து, இந்தியாவின் பரிசோதனை செய்யும் திறன் மேலும் வலுவடைந்துள்ளது. நாட்டில் பரிசோதனை ஆய்வுக் கூடங்கள் தொடர்ந்து அதிகரிக்கப்பட்டு வருகின்றன. தற்போது நாட்டில் 1310 ஆய்வுக் கூடங்கள் உள்ளன.905 அரசு ஆய்வுக்கூடங்கள்.405 தனியார் ஆய்வுக்கூடங்கள்.
ரியல் டைம் ஆர் டி பி சி ஆர் அடிப்படையிலான பரிசோதனை ஆய்வுக் கூடங்கள் 668 
ட்ரூ நாட் அடிப்படையிலான பரிசோதனை ஆய்வுக் கூடங்கள் 537 
சி பி என் ஏ ஏ டி அடிப்படையிலான ஆய்வுக்கூடங்கள் 105 
(Visitor Counter : 171
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
இந்திய குடிமைப்பணி மற்றும் இதர அகில இந்திய பணி அதிகாரிகளை மத்திய பணிக்கு அனுப்ப வகை செய்யுமாறு மாநில அரசுகளை மத்திய அமைச்சர் டாக்டர் ஜிதேந்திர சிங் கேட்டுக்கொண்டுள்ளார்
இந்திய குடிமைப்பணி மற்றும் இதர அகில இந்திய பணி அதிகாரிகளை மத்திய பணிக்கு அனுப்புவதற்கு வகை செய்யுமாறு மாநில அரசுகளை மத்திய அறிவியல் மற்றும் தொழில்நுட்பம் பணியாளர், பொதுமக்கள் குறைதீர்ப்பு ஓய்வூதியம் துறை அமைச்சர் டாக்டர் ஜிதேந்திர சிங் கேட்டுக்கொண்டுள்ளார்.
பணியாளர்கள், பொது நிர்வாகம் மற்றும் நிர்வாக சீர்திருத்தங்களை கவனிக்கும் மாநிலங்கள்/யூனியன் பிரதேசங்களின் முதன்மை செயலாளர்களின் ஆண்டு கூட்டத்தில் உரையாற்றிய அமைச்சர், நமது நாட்டின் கூட்டாட்சி கட்டமைப்பில் மத்திய பணி என்பது ஒரு பகுதியாகும் என்று தெரிவித்தார். மேலும் மாநில அரசுகள், மத்திய அரசுடன் ஒத்துழைக்க வேண்டும் என்று வலியுறுத்தினார். அகில இந்திய பணி அதிகாரி என்பவர் மாநில, மத்திய அரசுகளின் முக்கியமான ஒருங்கிணைப்பாளர் என்று தெரிவித்தார்.
நடப்பு ஆண்டில், குடிமைப்பணி தேர்வு மூலம் 180 ஐஏஎஸ் அதிகாரிகளுக்கு மத்திய அரசு வெற்றிகரமாக பணிகளை ஒதுக்கியுள்ளது என்றும், மாநிலப் பணிகளில் இருந்து 434 காலியிடங்கள் விரைவில் நிரப்பப்பட உள்ளதாகவும் டாக்டர் ஜிதேந்திர சிங் தெரிவித்தார். மேலாண்மை தொடர்பான வழிகாட்டுதல்களை மாநில அரசுகள் பின்பற்ற வேண்டும் என்றும் அமைச்சர் கூறினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1862922
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
ஸ்மார்ட் நகரங்கள் திட்டம், அம்ருத், பிரதமரின் வீட்டு வசதி திட்டம் ஆகியவற்றின் 6வது ஆண்டு விழா, நாளை காணொலி வாயிலாக கொண்டாட்டம்
ஸ்மார்ட் நகரங்கள் திட்டம், அம்ருத், பிரதமரின் வீட்டு வசதி திட்டம் ஆகிவற்றின் 6வது ஆண்டு விழாவை, வீட்டு வசதி மற்றும் நகர்ப்புற விவகாரத்துறை அமைச்சகம் நாளை காணொலி வாயிலாக கொண்டாடுகிறது.
ஸ்மார்ட் நகரங்கள் திட்டம், அம்ருத், பிரதமரின் வீட்டு வசதி திட்டம் ஆகியவை பிரதமர் திரு நரேந்திர மோடியால், கடந்த 2015ம் ஆண்டு ஜூன் 25ம் தேதி தொடங்கப்பட்டது. இதன் 6ம் ஆண்டு விழாவை நினைவு கூறும் வகையில் இந்த காணொலி நிகழ்ச்சியை மத்திய வீட்டு வசதி மற்றும் நகர்ப்புற விவகாரத்துறை அமைச்சகம் நடத்துகிறது. இந்த மூன்று திட்டங்களும் நகர்ப்புற புத்துணர்வின் தொலைநோக்கு கொள்கையின் ஒரு அங்கம். இந்திய நகரங்களில் வசிக்கும் 40 சதவீத மக்களின் ஆசைகளை நிறைவேற்றுவதற்காக இது உருவாக்கப்பட்டது.
இந்த ஆண்டு விழா நிகழ்ச்சியில், வீட்டு வசதி அமைச்சகம் அமல்படுத்திய முக்கியமான சில நடவடிக்கைகள் எடுத்துக் கூறப்படும். இந்நிகழ்ச்சிக்கு மத்திய வீட்டு வசதி மற்றும் நகர்ப்புற விவகாரத்துறை அமைச்சர் திரு ஹர்தீப் சிங் பூரி தலைமை தாங்குகிறார். இதில் பங்கேற்க மத்திய, மாநில அரசுகளைச் சேர்ந்த பல தரப்பினரையும், வீட்டு வசதித்துறை செயலாளர் திரு துர்கா சங்கர் மிஸ்ரா அழைத்துள்ளார்.
இந்த 6ம் ஆண்டு விழா நிகழ்ச்சியில், இந்திய ஸ்மார்ட் நகரங்கள் விருது போட்டியின் முடிவுகள் அறிவிக்கப்படும். நீண்ட நாட்களாக எதிர்பார்க்கப்பட்ட தரவு முதிர்வு மதிப்பீட்டு கட்டமைப்பு  மற்றும் பருவநிலை ஸ்மார்ட் நகரங்கள் மதிப்பீடு கட்டமைப்பு  முடிவுகளும் வெளியிடப்படவுள்ளன. இந்திய ஸ்மார்ட் நகரங்களுக்கான கூட்டறிக்கை, துலிப் ஆண்டறிக்கை, நகர்ப்புற விவகார தேசிய மையத்தின் தயாரிப்புகள் ஆகியவையும் இந்த விழாவில் வெளியிடப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730005
-----
(Visitor Counter : 247
பழங்குடியினர் நலத்துறை அமைச்சகம்
இந்திய பழங்குடியினரின் கலை மற்றும் கைவினைப் பொருட்கள் கனடாவில் விற்பனை
காந்தி ஜெயந்தியை முன்னிட்டு, தற்சார்பு இந்தியா மூலை என்ற பெயரில் டிரைஃபெட் நிறுவனத்தின் சார்பில், கனடாவின் ஒட்டாவா நகரில் உள்ள இந்திய தூதரகத்தில், புவிசார் குறியீடு பெற்ற பழங்குடியினத்தவரின் கலை மற்றும் கைவினைப் பொருட்கள் கண்காட்சி நடைபெறுகிறது. கனடாவுக்கான இந்தியத் தூதர் திரு.அஜய் பிசாரியா இந்தக் கண்காட்சியை தொடங்கி வைத்தார்.
இதில் பழங்குடியின கைவினைப் பொருட்கள் காட்சிக்கு வைக்கப்பட்டிருப்பதுடன் அவை பற்றிய குறிப்புகளும் வணிக ரீதியான தகவல்கள் மற்றும் கனடாவில் இந்தப் பொருட்கள் விநியோகிக்கப்படும் இடம் உள்ளிட்ட விவரங்களும் இடம் பெற்றுள்ளன.
பெண்கள் மற்றும் குழந்தை நலன் அமைச்சகம்
வெளிநாடு வாழ் இந்தியர்களின் திருமண வழக்குகள் தொடர்பாக மேலும் ஒரு தேடுதல் சுற்றறிக்கையை மகளிர் மற்றும் குழந்தைகள் மேம்பாட்டு அமைச்சகம் வெளியிட்டுள்ளது
மத்திய மகளிர் மற்றும் குழந்தைகள் மேம்பாட்டு அமைச்சக செயலரின் தலைமையில் நடந்த ஒருங்கிணைந்த பொறுப்பு முகமையின் கூட்டம், மேலும் ஒரு தேடுதல் சுற்றறிக்கை வெளியிட முடிவு செய்தது.
வெளிநாடுவாழ் இந்தியர்களின் திருமண ஏற்பாடுகள் தொடர்பாக வந்த புகார்களை ஆய்வு செய்தப் பின்னர், கடந்த ஏப்ரல் மாதம் முதல் அமைச்சகம் ஏற்கெனவே ஆறு சுற்றறிக்கைகளை வெளியிட்டுள்ளது.
வெளிநாடுவாழ் இந்தியர்களின் திருமண பிரச்சினைகள் தொடர்பான விஷயங்கள் குறித்து விவாதித்து தீர்வு காணும் வழிமுறைகளை உருவாக்க ஒருங்கிணைந்த பொறுப்பு முகமை சீரான கால இடைவெளியில் கூடி வருகிறது. வெளிநாடுவாழ் இந்தியர்கள் தொடர்பான, குற்றவியல் விஷயங்களைப் பொறுத்தவரை, வெளிநாடுவாழ் கணவர், வேண்டுமென்றே கைதாவதைத் தவிர்க்க முனைவது, ஜாமீனில் வெளிவர முடியாத பிடியாணை பிறப்பிக்கப்படுவது உள்ளிட்ட கட்டாய நடவடிக்கைகள் மேற்கொண்டும், விசாரணை நீதிமன்றத்தில் ஆஜராகாதது, கைது மற்றும் விசாரணை நடைமுறைகளிலிருந்து தப்பிக்க நாட்டை விட்டு செல்லும் வாய்ப்பு போன்ற பிடியியல் குற்றங்களுக்கு, ஒருங்கிணைந்த பொறுப்பு முகமை தேடுதல் சுற்றறிக்கை பிறப்பிப்பது உண்டு. சம்பந்தப்பட்ட வழக்கை தேசிய மகளிர் ஆணையம் ஆய்வு செய்தபின்னர் தேடுதல் சுற்றறிக்கை வெளியிடப்படும்.
(Visitor Counter : 75
பிரதமர் அலுவலகம்
பிரதமர் திரு நரேந்திர மோடி மற்றும் இஸ்ரேல் பிரதமர் மேன்மைமிகு திரு பெஞ்சமின் நெதன்யாகு இடையே தொலைபேசி உரையாடல்
இஸ்ரேல் பிரதமர் மேன்மைமிகு திரு பெஞ்சமின் நெதன்யாகு உடன் பிரதமர் திரு நரேந்திர மோடி இன்று பேசினார்.
யூத புத்தாண்டை முன்னிட்டும், சுக்கோத் என்னும் யூத பண்டிகைக்கும் பிரதமர் நெதன்யாகுவுக்கும் இஸ்ரேலிய மக்களுக்கும் பிரதமர் திரு மோடி தனது மனமார்ந்த வாழ்த்துகளை தெரிவித்தார்.
கொவிட்-19 பெருந்தோற்று குறித்து, குறிப்பாக ஆராய்ச்சி, பரிசோதனை, ஆய்வக வசதிகள் மற்றும் தடுப்பு மருந்து உருவாக்கம் ஆகிய துறைகளில் இருதரப்பு ஒத்துழைப்பு குறித்து இரு தலைவர்களும் மதிப்பீடு செய்தனர். இரு நாட்டு மக்களுக்கு மட்டுமல்லாமல் மனித குலத்துக்கே நன்மை அளிக்கக்கூடிய வகையில் முக்கிய துறைகளில் இரு நாடுகளும் நெருங்கி இணைந்து பணிபுரிவதன் அவசியத்தை தலைவர்கள் ஒத்துக் கொண்டனர்.
தண்ணீர், வேளாண்மை, சுகாதாரம், வர்த்தகம், புது நிறுவனங்கள் மற்றும் புதுமைகள் ஆகிய துறைகளில் ஏற்கனவே இரு நாடுகளுக்குள் இருக்கும் ஒத்துழைப்பை பற்றி விவாதித்த அவர்கள், இதை இன்னும் வலுவாக்குவது குறித்து பேசினர்.
பிராந்திய மற்றும் சர்வதேச சவால்கள் மற்றும் வாய்ப்புகளைக் குறித்து அவ்வப்போது விவாதிக்கவும், இரு நாடுகளுக்கு இடையேயான நெருங்கிய மற்றும் துடிப்புமிக்க கூட்டை மேம்படுத்த வழிகாட்டுதல்களை வழங்கவும் தலைவர்கள் ஒத்துக் கொண்டனர்.
தகவல் மற்றும் ஒலிபரப்பு அமைச்சகம்
‘இந்திய விடுதலை இயக்கமும் சினிமாவும் ’ எனும் பல்லூடக கண்காட்சியை 53-வது இந்திய திரைப்பட விழாவில் மத்திய தகவல் ஒலிபரப்பு துறை அமைச்சர் திரு அனுராக் சிங் தாக்கூர் தொடங்கி வைக்கிறார்.
சுதந்திரப் போராட்ட வீரர்களின் பங்களிப்பை மக்களிடம் கொண்டு செல்வதை நோக்கமாகக் கொண்டு மத்திய மக்கள் தொடர்பகம் கண்காட்சிக்கு ஏற்பாடு
53வது இந்திய சர்வதேச திரைப்பட விழாவையொட்டி, மத்திய தகவல், ஒலிபரப்பு, இளைஞர் நலன் மற்றும் விளையாட்டுத் துறை அமைச்சர் திரு அனுராக் சிங் தாக்கூர் நாளை கண்காட்சியைத் தொடங்கி வைக்கிறார். இந்த கண்காட்சியை விடுதலையின் அமிர்தப் பெருவிழாவின் நினைவாக, மத்திய தகவல் மற்றும் ஒலிபரப்பு அமைச்சகத்தின் கீழ் உள்ள மத்திய மக்கள் தொடர்பகம் அமைக்கிறது. கோவாவின் பன்ஜிமில் நாளை முதல் 28ந் தேதி வரை இந்தக்கண்காட்சி நடைபெறும்.
இந்திய சுதந்திரப் போராட்டத்தின் அரிய காட்சிகளைக் கொண்ட கண்காட்சி, சுதந்திரப் போராட்ட வீரர்களின் பங்களிப்பை மக்களிடம் கொண்டு செல்வதையும், இளைய தலைமுறையினரை ஊக்கப்படுத்துவதையும் நோக்கமாகக் கொண்டிருக்கும்.
சுதந்திரப் போராட்டத்தின் காலவரிசைப் பயணத்தை புரட்டும் வகையில், சுதந்திர இயக்கத்தின் பல்வேறு நாயகர்கள் பற்றிய விவரங்கள் படங்களின் மூலம் சித்தரிக்க்கபடும். சுதந்திரப் போராட்ட வீரர்களின் எழுச்சியூட்டும் உரைகளின் ஆடியோக்கள், இயக்கத்தின் குரலாக மாறிய முக்கிய பாடல்கள், மறக்கமுடியாத உரையாடல்கள் ஆகியவை இந்தக் கண்காட்சியின் ஒரு பகுதியாக இருக்கும். 1857 ஆம் ஆண்டு முதல் சுதந்திரப் போர் குறித்த முழுமையான அனுபவத்தைப் பெறக்கூடிய ஒரு திரையரங்கு அறை கட்டப்பட்டுள்ளது.
இளைய தலைமுறையினரை ஊக்குவிக்கும் வகையில் பரம்வீர் சக்ரா விருது பெற்றவர்கள் குறித்து எடுக்கப்பட்ட படமும் கண்காட்சியில் சேர்க்கப்பட்டுள்ளது. சுதந்திரப் போராட்டத்தால் ஈர்க்கப்பட்ட இந்திய சினிமா வரலாற்றில் ஜாலியன் வாலாபாக் உள்பட பல காட்சிகள் உள்ளன. சுதந்திர இயக்கம் பற்றிய தங்கள் அறிவை வளப்படுத்தும் விளையாட்டுக்களும் இடம் பெறும். ஜர்னி ஆஃப் இந்தியாவில் டிஸ்கவரி சேனல் தயாரித்த திரைப்படங்கள், நெட்ஃபிளிக்ஸின் அனிமேஷன் தொடர்கள், சமீபத்தில் தயாரிக்கப்பட்ட தூர்தர்ஷனின் ஸ்வராஜ் தொடர் ஆகியவையும் காட்சிப்படுத்தப்படுகின்றன.
PIB Headquarters
ஓய்வூதியதார கவனத்திற்கு : டிஜிட்டல் முறையில் உயிர்வாழ் சான்றிதழை சமர்ப்பிப்பது கட்டாயம்
தொழிலாளர் ஓய்வூதியத் திட்டம் 1995 -இன் கீழ் ஓய்வூதியம் பெறும் ஓய்வூதியதாரர்கள், ஆதார் எண்ணை அடிப்படையாகக் கொண்ட டிஜிட்டல் முறையில் தங்கள் உயிர்வாழ் சான்றிதழை சமர்ப்பிப்பது கட்டாயம் ஆக்கப்பட்டுள்ளது என்று சென்னை மண்டல வருங்கால வைப்பு நிதி அலுவலகம் அறிவித்துள்ளது
நவம்பர் மற்றும் டிசம்பர் மாதங்களில், ஓய்வூதியதாரர்கள், தங்கள் உயிர்வாழ் சான்றிதழை ஓய்வூதியம் பெறும் வங்கிக்கிளை, இ-சேவை மையம், வருங்கால வைப்பு நிதி அலுவலகம் ஆகியவற்றில் டிஜிட்டல் முறையில் பதிவு செய்ய வேண்டும். இல்லையெனில், ஓய்வு ஊதியம் ஜனவரி மாதம் முதல் நிறுத்தப்படும்
மேலும், டிஜிட்டல் உயிர்வாழ் சான்றிதழை சமர்ப்பிக்கும்போது சம்பந்தப்பட்ட அலுவலகத்திற்கு ஆதார் அட்டை, பயன்பாட்டில் உள்ள மொபைல் போன், ஓய்வூதிய ஆணை எண் , ஓய்வூதியம் பெறும் வங்கி கிளையின் கணக்கு எண் ஆகியவற்றை தவறாது எடுத்துச் செல்ல வேண்டும்
இந்தத் தகவலை மண்டல வருங்கால வைப்பு நிதி ஆணையர் திரு சலில் சங்கர் தெரிவித்துள்ளார்.
(Visitor Counter : 113